CELEX: 22005D0956
Language: lt
Date: 1134950400000
Title: 2005/956/EB: 2005 m. gruodžio 19 d.  Jungtinio žemės ūkio komiteto sprendimas Nr. 4/2005, dėl Europos bendrijos ir Šveicarijos Konfederacijos susitarimo dėl prekybos žemės ūkio produktais 9 priedo 1 priedėlio pakeitimo

29.12.2005   
            
            
               LT
            
            
               Europos Sąjungos oficialusis leidinys
            
            
               L 346/44
            
         
      JUNGTINIO ŽEMĖS ŪKIO KOMITETO SPRENDIMAS Nr. 4/2005
   2005 m. gruodžio 19 d.
   dėl Europos bendrijos ir Šveicarijos Konfederacijos susitarimo dėl prekybos žemės ūkio produktais 9 priedo 1 priedėlio pakeitimo
   (2005/956/EB)
   JUNGTINIS ŽEMĖS ŪKIO KOMITETAS,
   atsižvelgdamas į Europos bendrijos ir Šveicarijos Konfederacijos susitarimą dėl prekybos žemės ūkio produktais, ypač į jo 11 straipsnį,
   kadangi:
   
               (1)
            
            
               Europos bendrijos ir Šveicarijos Konfederacijos susitarimas dėl prekybos žemės ūkio produktais (toliau – susitarimas) įsigaliojo 2002 m. birželio 1 d.
            
         
               (2)
            
            
               Susitarimo 9 priedu siekiama skatinti ekologiniu būdu užaugintų ir pagamintų Bendrijos ir Šveicarijos žemės ūkio ir maisto produktų prekybą.
            
         
               (3)
            
            
               Remiantis susitarimo 9 priedo 8 straipsnio 2 dalimi, darbo grupė nagrinėja šalių vidaus įstatymų ir kitų teisės aktų pasikeitimus ir rengia pasiūlymus jungtiniam žemės ūkio komitetui, siekiant priderinti ir atnaujinti priedėlius.
            
         
               (4)
            
            
               Susitarimo 9 priedo 1 priedėlyje nurodomi teisės aktai, taikomi prekybai ekologinės gamybos Bendrijos ir Šveicarijos žemės ūkio ir maisto produktais.
            
         
               (5)
            
            
               Atsižvelgiant į Bendrijos ir Šveicarijos teisės aktų pakeitimus, reikėtų pritaikyti susitarimo 9 priedo 1 priedėlį,
            
         NUSPRENDĖ:
   1 straipsnis
   Europos bendrijos ir Šveicarijos Konfederacijos susitarimo dėl prekybos žemės ūkio produktais 9 priedo 1 priedėlis pakeičiamas prie šio sprendimo pridedamu priedėliu.
   2 straipsnis
   Šis sprendimas įsigalioja 2006 m. sausio 1 d.
   
      Priimta Briuselyje, 2005 m. gruodžio 19 d..
      
         
            Jungtinio žemės ūkio komiteto vardu
         
         
            Europos bendrijos delegacijos vadovas
         
         Aldo LONGO
         
         
            Šveicarijos delegacijos vadovas
         
         Christian HÄBERLI
         
         
            Jungtinio žemės ūkio komiteto sekretorius
         
         Remigi WINZAP
         
      
   
   
      PRIEDAS
      
         
            „1 PRIEDĖLIS
            Europos bendrijoje taikomi teisės aktai
            1991 m. birželio 24 d. Tarybos reglamentas (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų (OL L 198, 1991 7 22, p. 1) su paskutiniais pakeitimais, padarytais 2004 m. gruodžio 27 d. Komisijos reglamentu (EB) Nr. 2254/2004 (OL L 385, 2004 12 29, p. 20).
            1992 m. sausio 14 d. Komisijos reglamentas (EEB) Nr. 94/92, nustatantis išsamias Reglamente (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų numatytos importo iš trečiųjų šalių tvarkos įgyvendinimo taisykles (OL L 11, 1992 1 17, p. 14) su paskutiniais pakeitimais, padarytais Reglamentu (EB) Nr. 746/2004 (OL L 122, 2004 4 26, p. 10).
            1993 m. sausio 29 d. Komisijos reglamentas (EEB) Nr. 207/93, apibrėžiantis Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų VI priedo turinį ir nustatantis išsamias šio reglamento 5 straipsnio 4 dalies nuostatų įgyvendinimo taisykles (OL L 25, 1993 2 2, p. 5), su paskutiniais pakeitimais, padarytais Reglamentu (EB) Nr. 2020/2000 (OL L 241, 2000 9 26, p. 39).
            2001 m. rugsėjo 7 d. Komisijos reglamentas (EB) Nr. 1788/2001, nustatantis išsamias nuostatų, susijusių su iš trečiųjų šalių įvežamų produktų patikrinimo sertifikatu pagal Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų 11 straipsnį, įgyvendinimo taisykles (OL L 243, 2001 9 13, p. 3), su paskutiniais pakeitimais, padarytais Reglamentu (EB) Nr. 746/2004 (OL L 122, 2004 4 26, p. 10).
            2003 m. vasario 5 d. Komisijos reglamentas (EB) Nr. 223/2003 dėl ženklinimo etiketėmis reikalavimų, taikomų ekologiškai pagamintiems pašarams, kombinuotiesiems pašarams ir pašarinėms žaliavomis, ir iš dalies keičiantis Tarybos reglamentą (EEB) Nr. 2092/91 (OL L 31, 2003 2 6, p. 3).
            2003 m. rugpjūčio 14 d. Komisijos reglamentas (EB) Nr. 1452/2003, kuriame pateikiama Tarybos reglamento (EEB) Nr. 2092/91 6 straipsnio 3 dalies a punkte numatyta nukrypti leidžianti nuostata dėl tam tikrų sėklų rūšių ir augalų dauginamosios medžiagos bei nustatomos su šia nukrypti leidžiančia nuostata susijusios procedūrinės taisyklės ir taikymo kriterijai (OL L 206, 2003 8 15, p. 17).
            Šveicarijoje taikomi teisės aktai
            1997 m. rugsėjo 22 d. potvarkis dėl ekologinės žemdirbystės ir ekologinių gaminių bei maisto produktų aprašymo (Potvarkis dėl ekologinės žemdirbystės) su paskutiniais pakeitimais, padarytais 2004 m. lapkričio 10 d. (RO 2004 4891).
            1997 m. rugsėjo 22 d. Ekonomikos federalinio departamento potvarkis dėl ekologinės žemdirbystės su paskutiniais pakeitimais, padarytais 2004 m. lapkričio 10 d. (RO 2004 4895).
            Lygiavertiškumo sistemos netaikymas
            Šveicariškiems produktams, kurių ingredientai pagaminti vadovaujantis susitarimais, reglamentuojančiais pertvarkymą į ekologinę žemdirbystę.
            Produktams, gautiems iš Šveicarijos ožkininkystės produkcijos, kai gyvūnams taikoma nukrypti leidžianti nuostata, numatyta Potvarkio 910.18 dėl ekologinės žemdirbystės ir ekologinių gaminių bei maisto produktų aprašymo 39d straipsnyje.“.